Project CitiBoi: 2015
Prinses Riané liefde Afrikaans
en ek kan nie keer dat gedagtes van jou soos heroïne in my junkie-are brand nie.Ek voel weer die pyn opnuut,
alles wat ons gedoen het en nie kon doen nie.Dit spoel soos branders op die strand van my gedagtes vanaand...
en ek kan jou net nie ontsnap nieen ek wil nie die vlamme meer blus nie.Ek sit hier in die kole en hoop jy kom terug na my,maak my oë styf toe en hoop en smeek vir die ontsnap wat ek soms vind in slaap...
Dorpsplaaskind my meisiekind met winter in jou hare, mag jou glimlag nooit verblyk deur al leefs' kronkelpaaie
want hoëveldnooi my maanprinses die tyd brand in jou oë, die wêreld rol-tol en draai om ons en los jou soms bemoë maar elke nag gaan le die son en nag’s stilte ontplooi en jy, die maan in nagsgewaad, ontpop dan o so mooi. Ja langhaarkind my meisiemens jou prag straal altyd deur die moei en stoei en voortbestaan van dag na dag se treur. Jy’s bosveldmooi in helder-herfs en daagliks laat jy my my lewenskeuses keer op keer konstant weer regomkry. In elke dag se rondgespartel deur die werk en talm bly jy die en’gste oorsaak vir my nuutheersende kalm. O blommekind my pragprinses aan jou behoort my hart, kon ek vra vir enig’iets as verlossing van leefs’smart was dit om my lewe voort te leef met jou teenaan my sy. Om daagliks keer op keer die geleentheid te kan kry om jou elke dag telkemale keer herhaald'lik te kan wys dat daar niemand in die heelal is wat beter is as jy.
My hele lewe is gebou om die veronderstelling dat ek "Die Een" sou vind. Die besef dat sy nie bestaan nie skep in my 'n leemte, 'n diep sekerheid dat niks wat ek op hierdie aarde doen saakmaak nie en dit is die punt. Niks wat ons doen maak saak nie. Daar is geen groter plan nie, geen groter prentjie nie en geen groot wen nie. As daar nie 'n glansryke einde in hierdie gemors van 'n lewe is nie en niks wat ons doen maak saak nie, is al wat saakmaak dan juis wat ons doen want dit is al wat daar is; Dit wat ons doen, nou, vandag. Ek het vir so lank baklei vir verlossing van my skuld en vir belonings, net om daardie belonings by ander te vat. Van vandag af is al wat ek wil doen om 'n beter ek te wees. Om die donker dieptes van my eie gedagtes te verken en om te leer om ten volle te lewe. Om balans te vind tussen my fisiese liggaam, my intellek en my gees. Ek wil help, ek wil 'n mag vir goed wees. Ek wil help want ek dink nie mense moet ly soos wat hulle doen nie. Daar is geen groter bedoeling as die kleinste goeie daad nie. Dit is wonderlik om die wereld te red, maar dit is beter om die wereld lief te he.
Dit is my vagevuur eintlik. Ete, drankies... Watookal. Stel nooit regtig soveel belang nie. Maar ek vang myself nogsteeds besig om haar te vertel hoe pragtog sy is... Want dit is waar. Alle vroue is... in die een of ander manier. Daar is altyd iets beeldskoon aan elke blerrie een van julle; Daar's 'n glimlag, 'n kurwe, 'n geheim... Julle dames is werklik die mees wonderlikste kreature... My lewe se werk. Maar dan is daar die volgende oggend. 'n Babelas en die besef dat ek nie heeltemal so beskikbaar is as wat ek die vorige aand gedink het nie. Dan's sy weg en by my spook die herinnering van nog 'n pad wat ek nie geneem het nie... Posted by